Staņislavs Kons

Staņislavs Kons (; 1895 — 1940) bija ebreju izcelsmes Polijas meistars šahā.

Biogrāfija 
Bijis viens no Polijas spēcīgākajiem šahistiem laika posmā starp Pirmo un Otro pasaules karu. 1924. gadā Parīzē pārstāvējis Poliju pirmajā neoficiālajā Pasaules šaha olimpiādē. 1925. gadā uzvarējis Varšavas pilsētas šaha čempionātā. 1926. gadā dalījis 3. vietu pirmajā Polijas šaha čempionātā (uzvarēja Dāvids Pšepjurka). 1927. gadā dalījis 5.-7. vietu Polijas šaha čempionātā Lodzā un 1.-2. vietu Varšavas pilsētas šaha čempionātā. 1929. gadā Varšavas komandas sastāvā uzvarējis pirmajā Polijas komandu čempionātā šahā.

Pēc profesijas bijis ārsts. Nacistu okupācijas laikā Konu arestēja Gestapo. 1940. gada janvārī nošauts Palmiru ciemā Čosnovas gminā (tagad Novi Dvoras apriņķis Mazovijā).

Atsauces

Ārējās saites 
  šahista profils vietnē chessgames.com
  šahista profils vietnē 365chess.com
  šahista profils vietnē olimpbase.org (neoficiālās Pasaules šaha olimpiādes)

1895. gadā dzimušie
1940. gadā mirušie
Varšavā dzimušie
Polijas šahisti
Holokausta upuri